CELEX: 32013R1389
Language: lt
Date: 2013-12-16 00:00:00
Title: 2013 m. gruodžio 16 d. Tarybos reglamentas (ES) Nr. 1389/2013, kuriuo iš dalies keičiamas Tarybos reglamentas (ES) Nr. 1258/2012 dėl žvejybos galimybių paskirstymo pagal Europos Sąjungos ir Madagaskaro Respublikos protokolą, kuriuo nustatomos dabar galiojančiame abiejų Šalių Žvejybos partnerystės susitarime numatytos žvejybos galimybės ir finansinis įnašas

21.12.2013   
            
            
               LT
            
            
               Europos Sąjungos oficialusis leidinys
            
            
               L 349/24
            
         TARYBOS REGLAMENTAS (ES) Nr. 1389/2013
   2013 m. gruodžio 16 d.
   kuriuo iš dalies keičiamas Tarybos reglamentas (ES) Nr. 1258/2012 dėl žvejybos galimybių paskirstymo pagal Europos Sąjungos ir Madagaskaro Respublikos protokolą, kuriuo nustatomos dabar galiojančiame abiejų Šalių Žvejybos partnerystės susitarime numatytos žvejybos galimybės ir finansinis įnašas
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               2007 m. lapkričio 15 d. Taryba priėmė Reglamentą (EB) Nr. 31/2008 dėl Europos bendrijos ir Madagaskaro Respublikos partnerystės žuvininkystės sektoriuje susitarimo sudarymo (1) (toliau – Partnerystės susitarimas);
            
         
               (2)
            
            
               naujas protokolas, nustatantis Partnerystės susitarime numatytas žvejybos galimybes ir finansinį įnašą (toliau – naujasis protokolas), taikomas laikinai nuo 2013 m. sausio 1 d. Naujuoju protokolu Sąjungos laivams suteikiamos žvejybos galimybės vandenyse, į kuriuos Madagaskaras turi suverenias teises ar kurie priklauso jo jurisdikcijai žuvininkystės srityje. Sąjungai pagal naująjį protokolą suteiktų žvejybos galimybių paskirstymas nustatytas Tarybos reglamentu (ES) Nr. 1258/2012 (2);
            
         
               (3)
            
            
               pagal Partnerystės susitarimą įsteigtas jungtinis komitetas 2012 m. rugsėjo 26 d. išnagrinėjo ryklių, sužvejotų vykdant Indijos vandenyno tunų komisijos (IOTC) administruojamą žvejybą, klausimą. Tokių ryklių administravimas ir saugojimas apibrėžti IOTC 05/05 rezoliucijoje ir juos leidžiama žvejoti pagal Partnerystės susitarimą. Jungtinio komiteto susitikimo metu buvo susitarta, remiantis ankstesnio 2007–2011 m. laikotarpio dreifinėmis ūdomis žvejojančių laivų, kuriems leidžiama žvejoti pagal ankstesnį Partnerystės susitarimo protokolą, duomenimis, kuriuos patvirtino atitinkamos mokslo įstaigos, kad būtų tikslinga apriboti ryklių sužvejojimą iki 200 tonų per metus laikotarpiu nuo 2014 m. sausio 1 d. iki 2014 m. gruodžio 31 d., taip įšaldant ryklių žvejybos mastą vadovaujantis IOTC mokslinio komiteto pateikta rekomendacija;
            
         
               (4)
            
            
               atsižvelgiant į diskusijas jungtiniame komitete, leidžiamas sužvejoti ryklių kiekis turėtų būti apribotas ir paskirstytas valstybėms narėms naujojo protokolo galiojimo laikotarpiu. Todėl Reglamentas (ES) Nr. 1258/2012 turėtų būti atitinkamai iš dalies pakeistas;
            
         
               (5)
            
            
               remiantis Tarybos reglamento (EB) Nr. 2371/2002 (3) 20 straipsnio 5 dalimi, valstybės narės, kurių laivams leidžiama žvejoti remiantis Reglamentu (ES) Nr. 1258/2012, gali keistis visomis joms skirtomis ryklių žvejybos galimybėmis ar jų dalimi;
            
         
               (6)
            
            
               tikslinga, kad šis reglamentas būtų taikomas nuo 2014 m. sausio 1 d.,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 1258/2012 1 straipsnyje įterpiama ši dalis:
   
      „1a.   Nustatomos 200 tonų per metus ryklių, sužvejotų dreifinėmis ūdomis vykdant Indijos vandenyno tunų komisijos (IOTC) administruojamą žvejybą, žvejybos galimybės. Šis kiekis valstybėms narėms paskirstomas taip:
      
                  Valstybė narė
               
               
                  Tonos
               
            
                  Ispanija
               
               
                  166
               
            
                  Portugalija
               
               
                  27
               
            
                  Prancūzija
               
               
                  7
               
            
                  Jungtinė Karalystė
               
               
                  0
               
            
                  Iš viso
               
               
                  200“
               
            
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 16 d.
      
         
            Tarybos vardu
         
         
            Pirmininkas
         
         V. JUKNA
      
   
   
      (1)  OL L 331, 2007 12 17, p. 7.
   
      (2)  2012 m. lapkričio 28 d. Tarybos reglamentas (ES) Nr. 1258/2012 dėl žvejybos galimybių paskirstymo pagal Europos Sąjungos ir Madagaskaro Respublikos protokolą, kuriuo nustatomos dabar galiojančiame abiejų Šalių Žvejybos partnerystės susitarime numatytos žvejybos galimybės ir finansinis įnašas (OL L 361, 2012 12 31, p. 85).
   
      (3)  2002 m. gruodžio 20 d. Tarybos reglamentas (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (OL L 358, 2002 12 31, p. 59).